அனுமன் ஜெயந்தி

அனுமன் ஜெயந்தி என்பது இந்துக் கடவுளும் இராமாயணக் கதாப்பாத்திரமுமான அனுமன் பிறந்தநாளைக் கொண்டாடும் விழாவாகும். தமிழ்நாட்டிலும் கேரளாவிலும் மட்டும் அனுமன் ஜெயந்தி மார்கழி மாதம், அமாவாசையும் மூலநட்சத்திரமும் கூடிவரும் நாளன்று கொண்டாடப்படுகிறது. ஆனால், பெரும்பாலான பிற மாநிலங்களில் சைத்ர மாதம் வளர்பிறையில் வரும் தசமி திதியன்று அனுமன் ஜெயந்தியைக் கொண்டாடுகிறார்கள்.


அனுமன் ஜெயந்தி அன்று பக்தர்கள் நோன்பிருந்தும் அனுமாருக்கு வடை மாலை, துளசி மாலை, வெற்றிலை மாலை, வெண்ணெய்க்காப்பு அலங்காரம் செய்தும் வழிபடுவர்.

 மேற்கோள்கள் 

பகுப்பு:இந்து சமய விழாக்கள்
பகுப்பு:வைணவ விழாக்கள்